Κέλτις η νότιος

Η Κέλτις η νότιος ή Μελικοκιά (επιστημονική ονομασία: Celtis australis) είναι φυλλοβόλο δέντρο, που απαντάται στη νότια Ευρώπη, τη Βόρεια Αφρική και τη Μικρά Ασία.

Το ύψος του φτάνει συνήθως τα 10μ. αλλά υπάρχουν και δέντρα που φτάνουν τα 25 μ. Έχει λείο φλοιό γκρίζου χρώματος  Τα φύλλα του είναι επιμήκη και ελλειπτικά (5 -15 εκ.), με ελαφρώς οδοντωτό περίγραμμα, και έχουν βαθύ πράσινο χρώμα στην απάνω πλευρά ενώ από κάτω είναι γκρίζα και έχουν χνούδι. Η κέλτις ανθίζει από τον Μάρτιο ως τον Απρίλιο και τα λουλούδια της είναι μικρά, πράσινα και απέταλα. Οι καρποί του είναι στρογγυλές δρύπες, έχουν διάμετρο 1 εκ. και μοιάζουν με τα μούρα. Το καλοκαίρι έχουν κιτρινωπό χρώμα αλλά το φθινόπωρο, που ωριμάζουν γίνονται σκούροι βυσσινί.

Πρόκειται για δέντρο που είναι ανθεκτικό σε ξηρά και φτωχά εδάφη αλλά δεν αντέχει σε πολύ χαμηλές θερμοκρασίες.

Φωτογραφίες

Παραπομπές

Δέντρα
Κανναβοειδή